
Pusat Pendidikan Komuniti bantu
anak Pos Gob dapat pendidikan asas

Oleh Paya Linda Yahya
bhpendidikan@bh.com.my

Jarak antara sekolah dan rumah
vang mencecah 90 Kkilometer
(km) menyebabkan sebahagian
ibu bapa Orang Asli di Pos Gob,
Gua Musang, memilih untuk
menghantar anak mereka ke Pu-
sat Pendidikan Komuniti.

Di situ, anak menerima pendi-
dikan awal daripada empat guru
wanita Orang Asli yang akan
membantu sedaya upaya menye-
diakan mereka dengan asas
membaca, menulis dan mengira,
sebelum masuk ke sekolah aliran
perdana pada usia 10 tahun.

Seorang daripada empat guru
berkenaan, Malina Jasmin, 37,
berkata sehingga kini terdapat
40 murid berusia antara empat
sehingga sembilan tahun belajar
di situ.

Maslina berkata, ibu bapa
Orang Asli di Pos Gob tidak
mahu menghantar anak mereka
yang masih kecil ke Sekolah Ke-
bangsaan (SK) Kuala Betis kera-
na jaraknya jauh, selain risiko
anak akan tidur dalam hutan,
seandainya jalan dan kenderaan
yang membawa mereka rosak da-
lam perjalanan.

“Pos Gob terletak 100km dari
Gua Musang, jadi kanak-kanak
Orang Asli ini biasanya akan
dihantar ke sekolah kebangsaan
apabila memasuki Tahun Lima,
iaitu berusia 10 tahun.

“Pada usia 10 tahun, mereka
biasanya sudah pandai untuk
mengurus diri sekiranya berjau-
han dengan keluarga,” katanya
yang berpengalaman mengajar
anak Orang Asli selama lebih 10
tahun.

Bapa seorang daripada mu-
rid, Liman Alang berkata, jarak
yang terlalu jauh antara sekolah
dan kampung menyebabkan ke-
banyakan penduduk bimbang
untuk menghantar anak seawal
usia tujuh tahun ke sekolah ali-
ran perdana.

Katanya, walaupun pihak Ja-
batan Kemajuan Orang Asli (JA-
KOA) ada menyediakan pengang-
kutan untuk mengambil dan
menghantar anak itu ke sekolah,
mereka terpaksa menempuh
perjalanan melalui jalan tanah
merah dan berbatu sejauh 90km
setiap hari.

“Selain perjalanan yang jauh,
keadaan jalan yang rosak dan
licin pada musim hujan juga an-
tara faktor penghalang, sekali
gus menambah kebimbangan ibu
bapa untuk membenarkan anak
ke sekolah,” katanya.

Elaun habis untuk alat mengajar

Pusat Pendidikan Komuniti
itu yang ditubuhkan dalam pe-
nempatan berkenaan, awalnya
diusahakan Universiti Kebang-
saan Malaysia (UKM) bersama
CIMB Islamic sejak tujuh tahun.

Bagaimanapun pembiayaan
projek itusudah tamat sejak 2022,
sebelum Majlis Agama Islam dan
Adat Istiadat Melayu Kelantan

Y

(MAIK) tampil membantu de-
ngan menyediakan elaun kepada
empat guru terbabit berjumlah
RM500 sebulan pada tahun sama.

Bagaimanapun, Maslina ber-
kata, elaun itu digunakan untuk
membeli dan menyediakan ba-
han bantu mengajar serta mence-
tak kertas latihan murid.

Tidak hanya kekurangan
dana dalam pengoperasian pusat
pendidikan komuniti itu, lebih
menyedihkan apabila struktur
pusat berkenaan dalam keadaan
daif dan banyak kekurangan per-
alatan seperti kerusi dan meja
sehingga memaksa murid belajar
di lantai.

“Bukan setakat tiada dana
untuk penyediaan bahan ban-
tu mengajar sehingga terpaksa
menggunakan elaun sendiri un-
tuk mendidik anak Orang Asli
di sini, keadaan sekolah ini juga
sangat daif.

“Kebanyakan struktur din-
ding dan lantai buluh juga se-
makin mereput dan pagar rosak

serta boleh membahayakan ke-
selamatan murid di sini.

“Jadi, kami sangat berharap
lebih ramai pihak yang sudi
menyumbang bagi membantu
kami untuk menguruskan pusat
ini dan murid dapat belajar da-
lam keadaan yang lebih selesa,”
katanya.

Seorang lagi tenaga pengajar,
Sikin Azmi, 30, berkata pusat
pendidikan itu juga kekurangan
peralatan seperti meja, lampu
solar serta kipas sehingga murid
belajar dengan keadaan tidak se-
lesa.

“Kami memerlukan Kkerusi,
meja dan peralatan sekolah ter-
masuklah buku. Kerusi yang ada
ketika ini tidak cukup untuk me-
nampung bilangan murid yang
semakin bertambah.

“Kebanyakan murid juga bela-
jar dengan duduk bersila di atas
lantai buluh serta dalam kea-
daan kepanasan kerana tiada ki-
pas dan lampu solar juga rosak,”
katanya.

Kanak-kanak Orang Asli kaum Temiar di Pos Gob yang belajar di Pusat Pendidikan Komuniti Pos ob.

(Foto Paya Linda Yahya/BH)

Bagaimanapun, berdasarkan
jarak yang terlalu jauh untuk
anak-anak Pos Gob berulang alik
ke SK Kuala Betis, Sikin berha-
rap pusat pendidikan itu diterus-
kan.

“Saya faham ibu bapa risau
anak mereka dihantar ke seko-
lah yang terlalu jauh dari rumah
dalam usia terlalu kecil. Kalau
sebab itu mereka tidak dapat pen-
didikan, saya memang rasa amat
kecewa.

“Sebab itu kami berempat
tampil membantu, kami mahu
mereka mendapat pendidikan se-
baiknya,” katanya.

Usaha dapatkan dana

Sementara itu, Ahli Dewan Un-
dangan Negeri (ADUN) Nenggiri,
Mohd Azmawi Fikri Abdul Ghani
yang meninjau Pusat Pendidikan
Komuniti berkenaan berkata, pi-
haknya akan berusaha mencari
penyumbang demi pendidikan
anak Orang Asli di Pos Gob.

Katanya, beliau melihat per-
kembangan pendidikan awal
kanak-kanak di Pos Gob mem-
berangsangkan dengan bantuan
guru berkenaan.

“Saya dimaklumkan MAIK su-
dah mengambil alih pusat ini dan
kontrak akan berakhir pada Mac
tahun ini.

“Kita sedang berusaha untuk
membantu pusat pendidikan ini
bagi mencari lebih banyak dana
dan penyumbang baharu. Saya
amat mengalu-alukan kerjasama
pelbagai pihak, termasuk per-
tubuhan bukan kerajaan (NGO)
atau pihak korporat untuk mem-
bantu pendidikan kanak-kanak
Orang Asli di sini,” katanya.

Pengarah Jabatan Pendidikan
Negeri (JPN) Kelantan, Datuk
Mohd Zamri Abdul Aziz ketika
dihubungi berkata, pihaknya
memajukan perkara itu kepada
Bahagian Pengurusan Sekolah
Harian (BPSH ) Kementerian Pen-
didikan Malaysia (KPM) untuk
makluman.




